
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2079276 ’ (1) 

Τροποποίηση των Κοινών αποφάσεων των Υπουργών Εθν. Οικονομίας 

και Οικονομικών αριθ. 2046141/13.7.1990 & 2032215/ 
24.6.1991. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 128/75 «Περί τροποποιήσεως διατάξεων τι- 
νών αναφερομένων εις την λειτουργίαν του χρηματοδοτικού συστήμα¬ 
τος». 

2. Τις διατάξεις του Ν. 1266/82 «περί οργάνων ασκήσεως της νομι¬ 
σματικής, πιστωτικής και συναλλαγματικής πολιτικής και άλλες διατά¬ 
ξεις». 

3. Τις Κοινές Υπουργικές Αποφάσεις των Υπουργών Εθν. Οικονο¬ 
μίας και Οικονομικών αριθμ. 88552/30.1.88. 2046141/13.7.90 
και 2032215/24.6.91. 

4. Την ανάγκη επίλυσης διαδικαστικών προβλημάτων που προέκυ- 
ψαν απο την εφαρμογή των παραπάνω Κοινών αποφάσεων, αποφασί¬ 
ζουμε: 

1. Οι παράγραφος I Αδ της αριθμ. 2032215/24.6.91 ΚΑΥ (αντικα¬ 
θίσταται ως εξής: 

Δεν αγοράζεται, κατασκευάζεται η αποπερατώνεται πρώτη κατοικία 
εξ αδιαιρέτου απο δύο η περισσότερα άτομα ή συγγενικά πρόσωπα 
(εκτός συζύγων και των ανηλίκων τέκνων αυτών). 

2. Οι παράγραφοι VII Α, Β & Γ της αριθμ. 2032215/24.6.91 Κοι¬ 
νής Υπουργικής Απόφασης αντικαθίσταται ως ακολούθως: 

Α) Για τα δάνεια των κατηγοριών αυτών που θα χορηγηθούν απο της 
ισχύος της παρούσας απόφασης σε περίπτωση υποβολής απο τουςδι- 
καιουχους επιδοτούμενου δανείου, ανακριβών στοιχείων και δηλώσεων 
θα διακόπτεται ή επιδότηση και θα επιστρέφονται τα αντληθέντα απο τις 
Τράπεζες ποσά στον Κοινό λ/σμό του Ν. 128/75 εντόκως απο την ημε¬ 
ρομηνία καταβολής τους με το ισχύον κατά την ημέρα επιστροφής ανα- 
προεξοφλητικό επιτόκιο της Τράπεζας της Ελλάδος. 

β) Για τις ίδιες κατηγορίες δανείων που θα χορηγηθούν αλλά και για 
τα δάνεια που χορηγήθηκαν σύμφωνα με τις διατάξεις προγενεστέρων 
αποφάσεων θα διακόπτεται οριστικά η επιδότηση των δανείων για 
όσους η ληξιπρόθεσμη οφειλή τους είναι μεγαλύτερη απο το ισόποσο 4 
εξαμηνιαίων ή 2 ετησίων τοκοχρεωτικών δόσεων. 

Για την διακοπή της επιδότησης οι δανειολήπτες θα ειδοποιούνται 
εγγράφως και εάν εντός τεσσάρων μηνών απο την ημερομηνία συμπλή¬ 
ρωσης του παραπάνω ορίου δεν τακτοποιήσουν τις ληξιπρόθεσμες οφει¬ 
λές τους τότε θα διακόπτεται οριστικά ή επιδότηση». 

Γ) Για όλες τις κατηγορίες επιδοτουμένων δανείων του Ν. 128/75 
υποχρεούνται οι δανειολήπτες και οι Τράπεζες να προσκομίζουν οποτε¬ 
δήποτε τους ζητηθεί απο εντεταλμένα όργανα του Υπουργού Οικονομι¬ 
κών ή της Γ ενικής Επιθεώρησης Τραπεζών οποιοδήποτε στοιχείο κρίνε- 




















8996 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ται απαραίτητο». 

3. Μετά την παράγραφο VII προστίθεται νέα παράγραοφς VII Α ως 
εξής: 

Από τον λογ/σμό του Ν. 128/75 θα καταβάλλονται και οι επιδοτή¬ 
σεις επιτοκίου των παραγράφων III, V, & VII που οφείλονται και δεν 
έχουν καταβληθεί μέχρι σήμερα». 

4. Η παράγραφος II Ε της αριθμ. 2032215/24.6.91 ΚΑΥ αντικα¬ 
θίσταται ως εξής: 

«Η επιδότηση καταθέσεων στεγαστικοϋ Ταμιευτηρίου εξακολουθεί 
να υφίσταται για τις καταθέσεις που δημιουργήθηκαν μέχρι 30.6.90 
εφόσον γίνει λήψη δανείου μέχρι 30.6.92. Η επιδότηση αυτή θα χορη¬ 
γείται σύμφωνα με τους όρους και τις προϋποθέσεις των παραγράφων 
ΙΑ και ΙΒ της παρούσας Κοινής Απόφασης. 

5. Η παράγραφος 7 της αριθ. 2046941/13.7.90 ΚΑΥ αντικαθί¬ 
σταται ως ακολούθως: 

«Η καθοριζόμενη από την αριθμ. 88552/30.9.88 ΚΑΥ επιδότηση 
επιτοκίων των στεγαστικών δανείων που χορηγούνται με ελεύθερα δια¬ 
πραγματεύσιμο επιτόκιο μειώνεται απο επτά σε πέντε εκατοστιαίες μο¬ 
νάδες για τα συνομολογούμενα από 4.5.90 δάνεια της παραπάνω κα¬ 
τηγορίας». 

Η απόφαση αυτή να δημοσιευθεί στην Εφημερίδα της Κυβερνήσεως. 

' Αθήνα, 4 Δεκεμβρίου 1991 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΕΥΘ.. ΧΡΙΣΤΟΔΟΥΛΟΥ ΙΟ ΑΝ. ΠΑΛΑΙΟΚΡΑΣΣΑΣ 

Ο ΥΠΟΥΡΓΟΣ ΓΕΩΡΓΙΑΣ 

ΣΩΤ. ΧΑΤΖΗΓΑΚΗΣ 
-♦- 

Αριθ. 2072753/6472/0022 (2) 

Καθορισμός αμοιβής των υπαλλήλων της Γ.ΓΗ.ΕΣΥΕ που θα εργα- 
σθούν πέραν του κανονικού ωραρίου εργασίας για τον έλεγχο των 
μηχανογραφικών λαθών και πινάκων της Έρευνας Εργατικού Δυ¬ 
ναμικού. "· 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ»,· του Π.Δ. 
224/86 «Σύσταση Γενικής Γραμματείας ΕΣΥΕ» και του Π.Δ. 545/88 
«Οργανισμός ΥΠΕΘΟ», 

β. του άρθρου 35 του Ν. 992/79 «περί οργανώσεως των διοικητι¬ 
κών Υπηρεσιών δια την εφαρμογήν της Συνθήκης προσχωρήσεως της 
Ελλάδος εις τας Ευρωπαϊκάς Κοινότητας και ρυθμ’ισεως συναφών θε¬ 
σμικών και οργανωτικών θεμάτων», 

γ. του Ν. 1558/85 «Κυβέρνηση και Κυβερνητικά Όργανα», 
δ. του Ν. 754/78 «περί ρυθμίσεως των αποδοχών των δημοσίων 
υπαλλήλων και του Ν. 1505/84 «Αναδιάρθρωση μισθολογίου προσω¬ 
πικού της δημόσιας διοίκησης κλπ.», 

ε. του άρθρου 40 του Ν. 849/78 «περί παροχής κινήτρων δια την 
ενίσχυσιν της περιφερειακής και οικονομικής αναπτύξεως της Χώρας». 

2. Την Υ. 1489/1076692/1224/0006Α/23.8.91 κοινή από¬ 
φαση του Πρωθυπουργού και του Υπουργού Οικονομικών με θέμα 
«Ανάθεση αρμοδιοτήτων...... 

3. Την 4156/Β 1080/21,2.91 κοινή υπουργική απόφαση με θέμα 
«Έγκριση και προκήρυξη διενέργειας δειγματοληπτικής έρευνας σχετι¬ 
κής με την απασχόληση του πληθυσμού της χώρας, έτους 1991». 

4. Το γεγονός ότι η Έρευνα Εργατικού Δυναμικού Χρηματοδοτείται 
από την ΕΟΚ, βάσει των 701006/19.3.90 και 1701007/15.3.91 
Συμβολαίων της Γ.Γ.ΕΣΥΈ με την ΕΟΚ. 

5. Την 15647/4668/30.8.91 απόφαση όπως συμπληρώθηκε με¬ 
ταγενέστερα με την 18754/5556/11.10.91 όμοια απόφαση. 

6. Σχετική εισήγηση της Δ/νσης Κοινωνικών Στατιστικών, αποφα¬ 
σίζουμε: 

1. Καθορίζουμε την κατ’ αποκοπήν αποζημίωση των δέκα έξι (16) 
επιπλέον μονίμων και με σχέση εργασίας Ι.Δ. υπαλλήλων της Γ.Γ.Ε- 
ΣΥΕ που θα εργασθούν εκτός του κανονικού και πέραν του συνήθους 
υπερωριακού ωραρίου, δηλαδή βραδυνές, νυχτερινές ώρες, Σαββατο¬ 
κύριακα και λοιπές αργίες, για τον έλεγχο των μηχανογραφικών λαθών 
και πινάκων της Έρευνας Εργατικού Δυναμικού σύμφωνα με την 


18754/5556/11.10.91 απόφαση σε σαράντα χιλιάδες (40.000) δρχ. 
κατ’ άτομο. 

Η εν λόγω εργασία θα πραγματοποιηθεί μέχρι 31.12.91. 

2. Η βεβαίωση ότι οι εργασίες έγιναν κυρίως εκτός του κανονικού και 
του συνήθους υπερωριακού ωραρίου, θα γίνει από τον Προϊστάμενο της 
Δ/νσης που ανήκει κάθε υπάλληλος ή από τον νόμιμο αναπληρωτή του. 

3. Ο ορισμός των υπαλλήλων της Γ.Γ.ΕΣΥΕ θα γίνει με απόφαση 
του Γενικού Γραμματέα ΕΣΥΕ. 

4. Η δαπάνη για τις ανωτέρω αποζημιώσεις θα βαρύνει τις πιστώ¬ 
σεις Προϋπολογισμού Εξόδων της Γ.Γ. ΕΣΥΕ έτους 1991 με κωδικό 
αριθμό εξόδου 5354 του Ειδικού Φορέα 13-150. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Δεκεμβρίου 1991 

οι ΥΠΟΥΡΓΟΙ 

ΥΦΥΠΟΥΓΟΥΣ 

ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΕΥΘ. ΧΡΙΣΤΟΔΟΥΛΟΥ ΚΩΝ/ΝΟΣ ΓΙΑΤΡΑΚΟΙ 

- ♦ - 

Αριθ. 2071403/16064/0025 (3) 

Τροποποίηση της αριθ. 2052666/12029/0025/22.10.91 απόφαση 
Υπ. Οικονομικών σχετικά με την παροχή εγγύησης του Ε.Δ. στην 
Ευρωπαϊκή Τράπεζα Επενδύσεων για κάλυψη δανείου σε συνάλ¬ 
λαγμα στην ΕΤΕΒΑ ποσού 5.000.000.000 δρχ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: του Α.Ν. 747/1945 και τηςπαρ. 7 του άρθρου μό¬ 
νου του Α.Ν. 9/1967 σε συνδυασμό με τις όμοιες της παρ. 2 του άρθρου 
8 του Ν. 1266/1982. 

2. Τις διατάξεις του άρθρου 2 του Ν. 1307/82 και άρθρου 67 τουΝ. 
1892/90 σχετικά με την κάλυψη από το Ελληνικό Δημόσιο του συναλ¬ 
λαγματικού κινδύνου των δανείων που χορηγούνται από τις Ευρωπαϊ¬ 
κές Κοινότητες ή Οργανισμούς Κοινοτήτων προς Τράπεζες που λειτουρ¬ 
γούν στην Ελλάδα & Ελληνικά Νομικά Πρόσωπα Δημοσίου Δικαίου. 

3. Την αριθ. 2052666/12029/0025/22.10.91 απόφασή μας 

σχετικά με την παροχή εγγύησης του Ελληνικού Δημοσίου προς την Ευ¬ 
ρωπαϊκή Τράπεζα Επενδύσεων. 

4. Το αριθ. 3256/1.11.91 έγγραφο της ΕΤΕΒΑ για την μείωση του 
ποσοστού προμήθειας υπέρ του Ελληνικού Δημοσίου, αποφασίζουμε: 

Τροποποιούμε την αριθ. 2052666/12029/0025/22.10.91 από¬ 
φασή μας και καθορίζουμε την προμήθεια υπέρ του Δημοσίου για την 
παρεχόμενη εγγύηση του σε 0,50% αντί 1%. 

Κατά τα λοιπά η απόφασή μας παραμένει ως έχει. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Νοεμβρίου 1991 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 
--♦- 

Αριθ, 2078934/17685/0025 (4) 

Συμπλήρωση και τροποποίηση της 2055810/12689/27.8.91 από¬ 
φασής του Υπουργού Οικονομικών με την οποία παρασχέθηκε η εγ¬ 
γύηση του Δημοσίου για τη δανειοδότηση των πληγέντων από την 
πυρκαϊά που εκδηλώθηκε στο κτίριο επί των οδών Πανεπιστημίου 
62 και Θεμιστοκλέους 1, καθώς και στο κτίριο επί της οδού Πατη¬ 
σίων 38. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: του Α.Ν. 747/1945 και 9/1967 σε συνδυασμό με 
τις διατάξεις του Ν. 1266/1982, όπως ισχύει. 

2. Τις διατάξεις του άρθρου 33 του Ν. 1954/91 (ΦΕΚ Α’ 97) 
«Διαρρυθμίσεις στον ενιαίο ειδικό φόρο καταναλώσεως πετρελαιοειδών 
προϊόντων». 

3. Την κοινή απόφαση των Υπουργών Εθνικής Οικονομίας, Οικονο¬ 
μικών και Περιβάλλοντος, Χωροταξίας και Δημοσίων Έργων αριθμ. 
2049295/11342/23.8.91, όπως συμπληρώθηκε και τροποποιήθηκε 
με την όμοιά της αριθμ. 2066844/15189/0025/24.10.91, με την 
οποία εγκρίθηκε η παροχή πιστωτικών διευκολύνσεων για την αποκα- 

τάσταση των ζημιών: α) στα χτίρια επί των οδών Πανεπιστημίου 62 και 
Θεμιστοκλέους 1 και στα γειτνιάζοντα με αυτό και Πατησίων 38 που 
προκλήθηκαν από την πυρκαϊά που εκδηλώθηκε κατά τη διάρκεια των 
γεγονότων που διαδραματίσθηκαν στις 10.1.1991 στο κέντρο της Αθή¬ 
νας και από την πυρκαϊά της 18.3.1990 συνεπεία βομβιστικής ενέρ¬ 
γειας (αντίστοιχα και β) στους στεγαζόμενους στα κτίρια αυτά επαγγελ- 
ματίες (περιλαμβανόμενων και των ελευθέρων επαγγελματιών) και επι¬ 
χειρήσεις εν γένει. » 

4. Την απόφαση μας αριθμ. 2055810/12689/27.8.91, με την 
οποία παρασχέθηκε η εγγύηση του Δημοσίου προς τις Τράπεζες για τη 
δανειοδότηση πληγέντων από την πυρκαϊά που εκδηλώθηκε στο κτίριο 
επί των οδών Πανεπιστημίου 62 και Θεμιστοκλέους 1 καθώς και στο 
κτίριο επί της οδού Πατησίων 38, αποφασίζουμε: 

Εγκρίνουμε η εγγύηση του Ελληνικού Δημοσίου, που παρασχέθηκε 
με την απόφασή μας αριθμ. 2055810/12689/27.8.91, για την δα¬ 
νειοδότηση των πληγέντων από την πυρκαϊά που εκδηλώθηκε στο κτί¬ 
ριο επί των οδών Πανεπιστημίου 62 και Θεμιστοκλέους 1 καθώς και 
στο κτίριο επί της οδού Πατησίων 38, να ισχύσει και να καλύψει α) τα 
χορηγούμενα δάνεια σύμφωνα και με τα οριζόμενα στην κοινή απόφαση 
των Υπουργών Εθνικής Οικονομίας, Οικονομικών και Περιβάλλοντος, 
Χωροταξίας και Δημοσίων Έργων αριθμ. 2066844/15189/0025/ 

24.10.91 και β) Τις ρυθμιζόμενες οφειλές προς τις Τράπεζες με βάση 
την ανωτέρω κοινή απόφαση. 

Διευκρινίζουμε ότι η εγγύηση αυτή ισχύει και για τα συμπληρωμα¬ 
τικά δάνεια που αναφέρονται στην με αριθμό 2049295/11342/ 

23.8.91 απόφαση Υπουργών Εθνικής Οικονομίας, Οικονομικών και 
ΠΕΧΩΔΕ. 

Κατά τα λοιπά ισχύει η απόφασή μας αριθμ. 2055810/12689/ 
27.8.91. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Δεκεμβρίου 1991 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 

0 

-♦- 

Αριθ. 7001/2/485δ (5) 

Κατάργηση του θερινού Αστυνομικού Σταθμού Περτουλίου και ίδρυση 
αντ’ αυτού Αστυνομικού Σταθμού Περτουλίου. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη τις διατάξεις: 

1. Του άρθρου 8 παρ. 5 του Ν. 1481/1984 «Οργανισμός Υπουρ¬ 
γείου Δημόσιας τάξης» (Α' - 152) και αριθμό 11 παρ. 2, 4, 5 και 6 του 
ίδιου Νόμου, όπως το τελευταίο αντικαταστάθηκε με το άρθρο 1 παρ. 1 
του Ν. 1590/1986 (Α' - 49). 

2. Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας τάξης σε Υπουργείο Δημόσιας Τάξης» (Α’ -51), αποφασί¬ 
ζουμε: 

■-1. Καταργείται ο θερινός Αστυνομικός Σταθμός Περτουλίου- 
Τρικάλων και άντ’ αυτού ιδρύεται μόνιμος Αστυνομικός Σταθμός Περ¬ 
τουλίου, που υπάγεται διοικητικά στο Αστυνομικό Τμήμα Πύλης, της 
Αστυνομικής Διεύθυνσης Τρικάλων. 

2. Η τοπική του αρμοδιότητα καθορίζεται με τον πίνακα Χωρογραφι- 
κής Κατανομής Υπηρεσιών Ελληνικής Αστυνομίας. 

3. Η παρούσα να δημοσιευθεί στην Εφημερίδα της Κυβερνήσεως. 

Αθήνα, 12 Νοεμβρίου 1991 

Ο ΥΠΟΥΡΓΟΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 

- 4 - 

Αριθ. ΥΓ/9243 (6) 

Καθορισμός τόπου αποχέτευσης αποβλήτων ελαιοτριβείου της ΘΕΟ- 

ΧΑΡΑΤΟΥ Ελένης που βρίσκεται στα «ΚΟΡΝΑΤΑ» της Κοιν. 

Σταυρού. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Την Ε1β/221/65 Υγ/κή Διάταξη, όπως αυτή τροποποιήθηκε με 
τις Γ1/17831/71 και Γ4/1305/74 όμοιες. 

2. Την από 19.11.91 γνωμοδότηση της επιτροπής που συγκροτή¬ 
θηκε με την ΥΓ/8490/15.11.91 απόφαση του Νομάρχη Κέρκυ¬ 


ρας- 

3. Την από 29.10.91 αίτηση της Θεοχαράτου Ελένης, αποφασί¬ 
ζουμε: 

Ια. Επιτρέπουμε την αποχέτευση των αποβλήτων του Ελαιοτριβείου 
της ΘΕΟΧΑΡΑΤΟΥ Ελένης συζ. Γερασίμου, σε λάκκους σε ιδιόκτητο 
κτήμα έκτασης δέκα (10) στρεμμάτων. 

β. Οι λάκκοι μόλις γεμίζουν θα επιχώνονται και θα ανοίγονται άλλοι. 
Επίσης θα είναι περιφραγμένοι για την αποφυγή ατυχημάτων. 

γ. Τα λύματα του προσωπικού του ελαιοτριβείου να διατίθενται σε ξε¬ 
χωριστό απορροφητικό βόθρο. 

2. Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Κέρκυρα, 26 Νοεμβρίου 1991 

Ο Νομάρχων Διευθυντής 
ΑΡΙΣΤ. ΛΟΥΒΡΟΣ 

- ♦ - 

Α ριθ. 18635 (7) 

Ψήφιση-προσαρμογή του Οργανισμού Εσωτερικής Υπηρεσίας της Κοι¬ 
νότητας Σκουταριού για τη σύσταση κοινής γραφικής υπηρεσίας με 

την κοινότητα Καλυβιών Γυθείου Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις δ/ξεις του Ν. 1586/86 «Βαθμολογική διάρθρωση των θέ¬ 
σεων του Δημοσίου, Ν.Π.Δ.Δ. και Ο.Τ.Α. και άλλες Διατάξεις». 

2. Τις δ/ξεις του Π.Δ/τος 37α/87. 

3. Τις δ/ξεις του άρθρου 12 του Ν. 1189/81 «Περί κυρώσεως του 
Κώδικος περί καταστάσεως του προσωπικού Ο.Τ.Α. και του άρθρου 5 
του Ν. 1476/84 και τις όμοιες του άρθρου 23 του Ν. 1735/87. 

4. Την 36/91 απόφαση του Κ.Σ. της Κοινότητας Σκουταριού που 
αφορά την ψήφιση-προσαρμογή του Ο.Ε.Υ. της Κοινότητας στις δ/ξεις 
του Ν. 1586/86. 

5. Την ομόφωνη γνωμοδότηση του Υπηρεσιακού Συμβουλίου του 
άρθρου Μ του Ν. 1586/86 που διατυπώθηκε στο αριθ. 3/15.10.91 
πρακτικό (θέμα 7ο), αποφασίζουμε: 

Εγκρίνουμε την 36/91 απόφαση του Κ.Σ. Σκουταριού που αφορά 
την ψήφιση -προσαρμογή στις δ/ξεις του Ν. 1586/86 του ΟΕΥ της 
Κοιν/τας αυτής για τη σύσταση κοινής γραφικής υπηρεσίας με την κοι¬ 
νότητα Καλυβιών Γυθείου ώστε η διάρθρωση και διαβάθμιση των υπη¬ 
ρεσιών της κοιν/τας να έχει ως εξής: 

ΜΟΝΙΜΟ ΠΡΟΣΩΠΙΚΟ 

Μία (1) θέση γραμματέα ειδικής Περιωρισμένης διαβάθμισης του 
κλάδου ΔΕΙ Δ/κού με βαθμούς Γ-Α. 

Η απόφαση αυτή να δημοσιευθεί στην Εφημερίδα τής Κυβερνήσεως. 

Σπάρτη, 29 Νοεμβρίου 1991 

Ο Νομάρχης 
ΦΩΤΙΟΣ ΦΑΛΙΑΓΚΑΣ 

- ♦ - 

Αριθ. 18611 (8) 

.^.,Λήρωση Ο.Ε.Υ. κοινότητας Γουβών Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: .. - 

1. Τις δ/ξεις του Ν. 1586/86 «Βαθμολογική διάρθρωση των θέ¬ 
σεων του Δημοσίου, Ν.Π.Δ.Δ. και Ο.Τ.Α. και άλλες δ/ξεις». 

2. Την 16121/5.11.90 απόφασή μας περί ψηφίσεως του Ο.Ε.Υ. 
της κοινότητας Γουβών που δημοσιεύτηκε στο ΦΕΚ 723/19.11.90 (τ. 
Β’). 

3. Την 26/91 απόφαση του Κ.Σ. Γουβών, με την οποία συμπληρώ¬ 
νεται ο Ο.Ε.Υ. και εμφανίζει μια προσωρινή θέση υδρονομέα, η οποία 
έχει συσταθεί αυτοδικαίως, σύμφωνα με τις δ/ξεις του Ν. 1476/84 και 
εκ παραδρομής δεν εμφανίστηκε στον Ο.Ε.Υ. που ψηφίστηκε με την πιο 
πάνω απόφασή μας. 

4. Τη σύμφωνη γνωμοδότηση του Υπηρεσιακού Συμβουλίου του άρ¬ 
θρου 14 του Ν. 1586/86 που διατυπώθηκε στο αριθ. 3/15.10.91 
πρακτικό (θέμα 10ο), αποφασίζουμε: 

Εγκρίνουμε την 26/91 απόφαση του Κ.Σ. κοινότητας Γουβών, που 
αφορά τη συμπλήρωση του Ο.Ε.Υ. αυτής, ώστε η διάρθωση και διαβάθ- 

μιστ\ των υπηρεσιών της κοινότητας να έχει ως εξής: 

1. Μόνιμο προσωπικό 
Α. Διοικητικό προσωπικό 
Κατηγορίας ΔΕ 

α. Κλάδος ΔΕΙ Διοικητικός 

Μία (1) θέση γραμματέα με βαθμούς Γ-Α. 

2. προσωπικό με σύμβαση εργασίας ΙΔ. αορίστου Χρόνου. 

Α. Εργατοτεχνικό Προσωπικό. 

Μία (1) προσωρινή (προσωποπαγής) θέση υδρονομέα μερικής απα¬ 
σχόλησης (15 ημέρες το μήνα). 

Η απόφαση αυτή να δημοσιευθεί στην Εφημερίδα της Κυβερνήσεως, 
Σπάρτη, 2.9 Νοεμβρίου 1991 

Ο Νομάρχης 
ΦΩΤΙΟΣ ΦΑΛΙΑΓΚΑΣ 

--♦- ' 

Αριθ. 23197 (9) 

Σύσταση ίδιου νομικού προσώπου στην Κοινότητα Μέλισσας Ν. Λάρι¬ 
σας με την επωνυμία «Σχολική Επιτροπή Δημοτικού Σχολείου Μέ¬ 
λισσας». 

Ο ΝΟΜΑΡΧΗΣ ΛΑΡΙΣΑΣ 
' Έχοντας υπόψη: 

1, Τις διατάξεις (α) την παρ. 8-15 του άρθρου 5 του Ν. 1894/1990 
«Για την Ακαδημία Αθηνών και άλλες εκπαιδευτικές διατάξεις» και (β) 
του άρθρου 187 του Δημοτικού και Κοινοτικού Κώδικα (Π.Δ. 323/ 
1989) (Α' 146).. 

3. Την 22/1991 απόφαση του Κοινοτικού Συμβουλίου Μέλισσας 
του Νομού Λάρισας για σύσταση σχολικής επιτροπής, αποφασί¬ 
ζουμε: 

1. Συνιστούμε.στην Κοινότητα Μέλισσας του Νομού Λάρισας ίδιο νο¬ 
μικό πρόσωπο με την επωνυμία «Σχολική Επιτροπή Δημοτικού Σχο¬ 
λείου Μέλισσας». 

Η συνιατωμένη με την απόφαση αυτή σχολική επιτροπή διοικείται 
από δμελές διοικητικό συμβούλιο. 

α) Τον Κοινοτικό Σύμβουλο Μέλισσας που ορίζεται με απόφαση του 
Κ,Σ. ως Πρόεδρο της Σχολικής Επιτροπής. 

β) Τον Δ/ντή του Δημοτικού Σχολείου Μέλισσας, 
γ) Την δ/ντρια του Νηπιαγωγείου Μέλισσας, 
δ) Τον ένα Κοινοτικό Σύμβουλο που ορίζεται με απόφαση του Κ.Σ. 
ε) Τον εκάστοτε εκπρόσωπο του Συλλόγου Γονέων και Κηδεμόνων 
του Δημοτικού Σχολείου και Νηπιαγωγείου Μέλισσας. 

Η θητεία του πρώτου Διοικητικού Συμβουλίου της συυιστωμένης με 
την απόφαση αυτή Σχολικής Επιτροπής λήγει με τη λήξη της δημοτι¬ 
κής και κοινοτικής περιόδου 1991-1994. 

Η θητεία των μελών του Διοικητικού Συμβουλίου ακολουθεί τη δη¬ 
μοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
Αντιπρόεδρο και τον Γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται, για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ,λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και τον κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας (1) εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιατικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η Διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για την στήριξη 
της διοικητικής λειτουργίας των σχολικών μονάδων. 

5. Πόροι της σχολικής επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας Μέλισσας. 

γ) Κάθε είδους εισφορές, δωρεές, κληρονομιές και κληροδοσίες. 

6. Το Νομικό Πρόσωπο εκπροσωπείται στο δικαστήριο και σε κάθε 


δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 21 Νοεμβρίου 1991 

Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 
-♦- 

Αριθ. 5282 (10) 

Σύσταση ίδιου νομικού προσώπου στην Κοινότητα Κοντιά Επαρχείου 
Λήμνου με την επωνυμία «Ενιαία Σχολική Επιτροπή του Δημοτικού 
Σχολείου και Νηπιαγωγείου Κοντιά». 

Ο ΕΠΑΡΧΟΣ ΛΗΜΝΟΥ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989. 

2. Τις διατάξεις του άρθρου 5 του Ν. 1894/90 όπου ορίζεται ότι συ- 
νιστώνται δημοτικά ή Κοινοτικά Νομικά Πρόσωπα με την επωνυμία 
«Σχολικές Επιτροπές». 

3. Τις αποφάσεις 8300/79 και 6073/84 του Νομάρχη Λέσβου, με 
τις οποίες μεταβιβάζονται αρμοδιότητες στον Έπαρχο Λήμνου. 

4. Την 2282/16.5.91 αποφ. Επάρχου Λήμνου, η οποία δημοσιεύ- 
θηκε στο ΦΕΚ 407/14.6.91, τεύχος Β με θέμα «Σύσταση ίδιου Νομι¬ 
κού Προσώπου με την ονομασία «Σχολική Επιτροπή του Δημοτικού 
Σχολείου Κοντιά». 

5. Την 51/1991 απόφ. Κ.Σ. Κοντιά, σχετικά με την κατάργηση της 
22/91 απόφασής του και τη Σύσταση ίδιου Νομικού Προσώπου με την 
■επωνυμία «Ενιαία Σχολική Επιτροπή του Δημοτικού Σχολείου και Νη¬ 
πιαγωγείου Κοντιά». 

6. Το γεγονός ότι στην 22/91 αποφ. Κ.Σ. Κοντιά Λήμνου δεν είχε 
συμπεριληφθεί το Νηπιαγωγείο που λειτουργεί στην Κοινότητα Κοντιά, 
αποφασίζουμε: 

1. Ανακαλούμε την 2282/16.5.91 απόφ. Επάρχου Λήμνου που δη- 
μοσιεΰθηκε στο ΦΕΚ 407/14.6.1991, τεύχος Β. 

2. Συνιστούμε στην Κοινότητα Κοντιά Επαρχίας Λήμνου, Νομού λέ- 
σβου, ίδιο νομικό πρόσωπο με την επωνυμία «Ενιαία Σχολική Επιτροπή 
του Δημοτικού σχολείου και Νηπιαγωγείου Κοντιά». 

3. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

β. Η εκτέλεση μικρών έργων για επισκευή και συντήρηση των διδα¬ 
κτηρίων. 

γ. Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

δ. Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, βιβλία για τη σχολική βιβλιο¬ 
θήκη και γενικά με όλα τα μέσα που είναι απαραίτητα για τη λειτουργία 
τους και γενικότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών μονάδων. 

4. Το Νομικό Πρόσωπο διοικείται από 7/μελές διοικητικό Συμβού¬ 
λιο αποτελούμενο απο: 

α. Τον εκάστοτε Πρόεδρο της Κοινότητας ως Πρόεδρο, 
β. Τον εκάστοτε διευθυντή ή διευθύντρια του Δημοτικού Σχολείου, 
γ. Τον εκάστοτε διευθυντή ή διευθύντρια του Νηπιαγωγείου, 
δ. Τον εκάστοτε εκπρόσωπο του συλλόγου γονέων και κηδεμόνων 
του Δημοτικού Σχολείου. 

ε. Τον εκάστοτε εκπρόσωπο του συλλόγου γονέων και κηδεμόνων του 
Νηπιαγωγείου. 

στ. Δύο 2 Κοινοτικούς Συμβούλους οριζόμενους από τον εκάστοτε 
Κοινοτικό Συμβούλιο. 

5. Η θητεία του πρώτου Δ.Σ. του νομικού προσώπου λήγει με την 
λήξη της παρούσας Κοινοτικής περιόδου ήτοι την 31.12.1994, η θη¬ 
τεία των μελών του Δ.Σ. ακολουθεί την Κοινοτική περίοδο. 

Το διοικητικό συμβούλιο εκλέγει Αντιπρόεδρο και Γραμματέα. 

6. Πόροι του Νομικού Προσώπου είναι: 
α. Η ετήσια επιχορήγηση της Κοινότητας, 
β. Η ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές και κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη- 

ρεσιων. 

ε. Πρόσοδοι από την περιουσία του. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Μύρινα, 26 Νοεμβρίου 1991 

Με εντολή Νομάρχη 
Ο Διευθυντής 
ΑΝΔΡ. ΚΑΛΑΪΤΖΗΣ 

- ♦- 

Αριθ. ΕΣ 591 (11) 

Σύσταση ίδιου νομικού προσώπου στο Δήμο Πάργας Ν. Πρέβεζας με 
την επωνυμία «ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΟΥ ΣΧΟ¬ 
ΛΕΙΟΥ ΚΑΙ ΝΗΠΙΑΓΩΓΕΙΟΥ ΠΑΡΓΑΣ». 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Τις διατάξεις του άρθρου 5 του Ν. 1894/90 (ΦΕΚ 110Α - / 
27.8.90) «Για την Ακαδημία Αθηνών και άλλες εκπαιδευτικές διατά¬ 
ξεις». 

3. Την 75/90 απόφαση του Δημοτικού Συμβουλίου Πάργας που 
αφορά τη σύσταση στο Δήμο Πάργας νομικού Προσώπου με την επωνυ¬ 
μία «ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΟΥ ΣΧΟΛΕΙΟΥ ΚΑΙ ΝΗ¬ 
ΠΙΑΓΩΓΕΙΟΥ ΠΑΡΓΑΣ», αποφασίζουμε: 

1. Συστήνουμε στο Δήμο Πάργας του Νομού Πρέβεζας ίδιο Νομικό 
πρόσωπο με την επωνυμία «ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΟΥ 
ΣΧΟΛΕΙΟΥ ΚΑΙ ΝΗΠΙΑΓΩΓΕΙΟΥ ΠΑΡΓΑΣ». 

2. Σκοπός του Νομικού Προσώπου είναι: 

Η διαχείριση των πιστώσεων που διατίθενται, για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, βιβλία για τη σχολική βιβλιο¬ 
θήκη και γενικά με όλα τα μέσα που είναι απαραίτητα για τη λειτουργία 
τους και γενικότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 7/μελές διοικητικό Συμβού¬ 
λιο αποτελούμενο απο: 

α. Τον εκάστοτε δήμαρχο ως Πρόεδρο. 

β. Έναν (1) δημοτικό Σύμβουλο με απόφαση του Δημ. Συμβουλίου, 
γ. Τον Δ/ντή του Δημοτικού Σχολείου, 
δ. Τον δ/ντή του Νηπιαγωγείου. 

ε. Εκπρόσωπο του συλλόγου γονέων και κηδεμόνων του Δημοτικού 
Σχολείου που θα ορίζεται από το Σύλλογο. 

στ. Εκπρόσωπο του συλλόγου γονέων και κηδεμόνων του Νηπιαγω¬ 
γείου που θα ορίζεται από τον Σύλλογο. 

ζ. Έναν (1) κάτοικο Πάργας ο οποίος ορίζεται με απόφαση του Δη¬ 
μοτικού Σχολείου. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική ή κοινοτική πε¬ 
ρίοδο. 

Το ΔΣ εκλέγει αντιπρόεδρο γραμαμτέα. 

Πόροι του Νομικού Προσώπου είναι: 
α. Ετήσια επιχορήγηση του Δήμου, 
β. Ετήσια επιχορήγηση του Κράτους. 

γ Κάθε είδους εισφορές, δωρεές, κληρονομιές και κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 


Κάθε προγενέστερη απόφασή μας, που αφορά στο ίδιο θέμα καταρ- 
γείται. 

Η απόφαση· αυτή να δημοσιευθεΐ στην Εφημερίδα της Κυβερνήσεως. 

Πρέβεζα, 20 Νοεμβρίου 1991 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 
-♦- 

Αριθ . 19342 (12) 

Μεταβίβαση της εξουσίας να υπογράφουν «Με εντολή του Πρύτανη» 

στους Προϊσταμένους Διοικητικών Υπηρεσιών και Γραμματείς Τμη¬ 
μάτων του Ε.Μ. Πολυτεχνείου». 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ 
Έχοντας υπόψη: 

1.. Το άρθρο 11 παρ. 3 εδ. στ. και ζ Ν. 1268/82. 

2. Το άρθρο 50 παρ. 8 του Ν. 1268/82 και το άρθρο 16 του Ν. 
641/77. 

3. Την υπουργική απόφαση με αρθ. Β1/331/4.8.1982 (ΦΕΚ 581 
τ.Β). 

4. Το άρθρο 14 του Ν. 1599/86. 

5. Την ανάγκη αποκέντρωσης για την ταχύτερη διεκπεραίωση των 
διοικητικών υποθέσεων του ιδρύματος (Εθνικού Μετσόβιου Πολυτε¬ 
χνείου), αποφασίζουμε: 

Άρθρο 1 

Μεταβιβάζουμε την αρμοδιότητα υπογραφής εγγράφων στους Προϊ¬ 
σταμένους και Γραμματείς Τμημάτων ως εξής: 

α) Στον προϊστάμενο Γραμματείας ή τον ασκούντα τα αντίστοιχα κα¬ 
θήκοντα: 

1. Εγγράφων που αφορούν σε προκήρυξη θέσεων πάσης φύσεως δι¬ 
δακτικού προσωπικού, μονιμοποίηση, εξέλιξη, ανανέωση θητείας, σε 
εκτέλεση αποφάσεων των αρμοδίων οργάνων του ιδρύματος, πλην πρά¬ 
ξεων διορισμού, μονιμοποίησης, πρόσληψης, (ανανέωσης θητείας, απο¬ 
δοχής παραίτησης κ.λ.π. για τις οποίες αρμόδιος είναι ο πρύτανης. 

2. Εγγράφων που αφορούν σε προκήρυξη θέσεων πάσης φύσεώς 
ΕΔΤΠ και Διοικητικού προσωπικού, σε εκτέλεση των αποφάσεων των 
αμροδίων οργάνων του Ιδρύματος, πλην πράξεων διορισμού, πρόσλη¬ 
ψης, ανανέωσης συμβάσεως, αποδοχής παραιτήσεως, για τις οποίες 
(αρμόδιος είναι ο Πρύτανης. 

3. Εγγράφων που αφορούν σε χορήγηση εκπαιδευτικών αδειών ως 
και αδειών απουσίας μελών ΔΕΠ, σε εκτέλεση αποφάσεων των αρμο¬ 
δίων συλλογικών οργάνων του ιδρύματος. 

4. Πράξεων για την έγκριση και εκτέλεση δαπανών ποσού άνω των 
200.000 δρχ. και μέχρι 300.000 δρχ. για τις λειτουργικές ανάγκες 
των Τμημάτων και Υπηρεσιών του ιδρύματος, καθώς και την εκτέλεση 
των προϋπολογισμών των κληροδοτημάτων πάντοτε μέσα στα πλαίσια 
των εγκεκριμένων πιστώσεων από τα αρμόδια όργανα του ιδρύματος. 
Μέχρι του ποσού των 200.000 δρχ. υπογράφονται απο τον Προϊστά¬ 
μενο του Τμήματος Επιμελητείας. 

Αν οι δαπάνες αφορούν σε λειτουργικές ανάγκες των Τμημάτων, Το¬ 
μέων, Εργαστηρίων και Σπουδαστηρίων, οι πράξεις για δαπάνες ύψους 
μέχρι 100.000 δρχ. υπογράφονται από τον Διευθυντή του οικείου Το¬ 
μέα και για δαπάνες ύψους μέχρι 200.000 δρχ. υπογράφονται από τον 
Πρόεδρο του Τμήματος. 

5. Προκηρύξεων και εγκρίσεων του αποτελέσματος των διενεργου- 
μένων, βάσει αποφάσεων των αρμοδίων οργάνων, μειοδοτικών διαγω¬ 
νισμών για την προμήθεια ειδών και εκτέλεση έργων και εργασιών για 
τις λειτουργικές ανάγκες των Τμημάτων και Υπηρεσιών, ως και των 
σχετικών συμβάσεων, όταν ο προϋπολογισμός τους είναι πάνω από 
500.000 δρχ. και δεν υπερβαίνει τις 1.500.000 δρχ. Μέχρι του ποσού 
των 500.000 δρχ. υπογράφονται από τον Προϊστάμενο του Τμήματος 
Επιμελητείας. 

6. Πράξεων για την έκδοση ενταλμάτων προπληρωμής όταν το ύψος 
τους είναι πάνω από 300.000 δρχ. και δεν υπερβαίνει τις 500.000 
δρχ. μέσα στα πλαίσια των εγκεκριμένων για κάθε Υπηρεσία και Ακα¬ 
δημαϊκή μονάδα πιστώσεων. Μέχρι του ποσού των 300.000 δρχ. υπο¬ 
γράφονται από τον Προϊστάμενο του Τμήματος Επιμελητείας. 

Αν τα εντάλματα προπληρωμής αφορούν στην (αντιμετώπιση λειτουρ¬ 
γικών οιναγκών των εργαστηρίων και σπουδαστηρίων, οι πράξεις μέχρι 
του ποσού των 100.000 δρχ. υπογράφονται από τον Διευθυντή του οι- 

χείου Τομέα χαι μέχρι του ποσού των 200.000 δρχ. από τον Πρόεδρο 
του Τμήματος, 

7. Πράξεων για τη συγκράτηση επιτροπών διενεργείας μειοδοτικών 
διαγωνισμών για την εκτέλεση έργων και προμηθειών πάνω των 
500.000 δρχ. και μέχρι 1.500.000 δρχ. Μέχρι του ποσού των 
500.000 δρχ. υπογράφονται από τον προϊστάμενο της Τεχνικής Υπη¬ 
ρεσίας ή του τμήματος Επιμελητείας αντίστοιχα. 

8. Μετά του Πρύτανη και του Προέδρου του οικείου Τμήματος των 
πρωτοτύπων διδακτορικών διπλωμάτων. 

9. Πράξεων για συγκρότηση επιτροπών παραλαβής έργων, αναλω¬ 
σίμου ή μη υλικού και εξοπλισμού για τις ανάγκες των Εργαστηρίων, 
Σπουδαστηρίων και λοιπών Ακαδημαϊκών Μονάδων και Υπηρεσιών 
του Ιδρύματος, 

10. Εγγράφων προς την Τράπεζα της Ελλάδος για την έγκριση χο¬ 
ρήγησης επιστημονικού συναλλάγματος στο προσωπικό του ιδρύματος 
βάσει των αποφάσεων των αρμοδίων οργάνων, 

11. Τον χαρακτηρισμό όλων των εισερχομένων εγγράφων και χρέ- 
ωση της εισερχόμενης αλληλογραφίας στις αρμόδιες διοικητικές υπηρε¬ 
σίες καθώς και τοποθέτηση εγγράφων στο Αρχείο, όπου δεν απαιτείται 
παραπέρα ενέργεια. 

12. Εντολών μετακίνησης εκτός έδρας του ΕΔΤΠ και του Διοικητι¬ 
κού Προσωπικού αναλόγως, των αναγκών σε εκτέλεση των αποφάσεων 
των αρμοδίων οργάνων. Για το λοιπό προσωπικό η εντολή υπογράφεται 
από τον πρύτανη ή τον αρμόδιο Αντιπρύτανη. 

13. Απαντήσεων σε παράπονα υπαλλήλων, πολιτών σχετικά με ζη¬ 
τήματα για τα οποία έχουν αποφασίσει τα αρμόδια όργανα του Ιδρύμα¬ 
τος. 

14. Εγγράφων προς τους Νομικούς Συμβούλους του Ιδρύματος για 
γνωμοδοτήσεις σε νομικά ερωτήματα που υποβάλλονται από την Κε¬ 
ντρική Διοίκηση, τα Τμήματα και τις Διοικητικές Υπηρεσίες και γνω¬ 
στοποίηση των γνωμοδοτήσεων σ’ αυτούς που υπέβαλαν τα ερωτή¬ 
ματα. 

15. Αλληλογραφία με τους Νομικούς Συμβούλους του Ιδρύματος για 
την παρακολούθηση των δικαστικών ή εξωδίκων υποθέσεων του Ιδρύ¬ 
ματος, 

16. Επικύρωση αποσπασμάτων από τα επίσημα πρακτικά των συνε¬ 
δριάσεων της Συγκλήτου. 

β) Στον Προϊστάμενο του τμήματος Προσωπικού και Διεκπεραίω- 
σης: 

1. Εγγράφων με τα οποία ανακοινώνεται ο διορισμός μελών Δ.Ε.Π. 
ή η παράταση της προθεσμίας ανάληψης καθηκόντων, σε εκτέλεση απο¬ 
φάσεων των αρμοδίων οργάνων του ιδρύματος. 

2. Εγγράφων που αφορούν στην εν γένει υπηρεσιακή κατάσταση των 
μελών Ε.Δ.Π., Ε.Ε.Π., και Ε.Δ.Τ.Π., ως π.χ. διορισμούς, ανανεώσεις 
θητείας, μονιμοποιήσεις, προαγωγές, μετατάξεις, εντάξεις, σε εκτέλεση 
αποφάσεων των αρμοδίων οργάνων του ιδρύματος. 

3. Εγγράφων που αφορούν στην υπηρεσιακή κατάσταση του Διοικη¬ 
τικού προσωπικού, σε εκτέλεση αποφάσεων των αρμοδίων οργάνων του 
ιδρύματος ως π.χ. διορισμούς, μονιμοποιήσεις, προαγωγές, ανανεώσεις 
συμβάσεων, τοποθετήσεις, μετακινήσεις, αποσπάσεις κ.λπ.. 

4. Πράξεων περί μονιμοποίησης μελών του Ε.Δ.Π., Ε.Ε.Π., και 
ΕΔΤΠ ως και προαγωγών του Διοικητικού ΠΡοσωπικού, σε εκτέλεση 
αποφάσεων των αρμοδίων οργάνων του Ιδρύματος, 

5. Εγγράφων προς το Υπηρεσιακό Συμβούλιο με τα οποία ζητείται 
γνώμη, περί προαγωγής, εντάξεων, μετατάξεων, αδειών άνευ αποδο¬ 
χών, Διοικητικού εν γένει Προσωπικού. 

6. Εγγράφων που αφορούν σε χορήγηση εκπαιδευτικών και λοιπών 
αδειών, σε εκτέλεση των αρμοδίων οργάνων του Ιδρύματος στα μέλη 
του Ε.Δ.Π., Ε.Ε.Π. Ε.Δ.Τ.Π. και Διοικητικού Προσωπικού πλην των 
εγγράφων για χορήγηση αδειών λόγω θερινών διακοπών του ΕΔΤΠ 
που ανήκουν στα Τμήματα τα οποία υπογράφονται από τους Προέδρους 
των οικείων Τμημάτων. 

7. Εγγράφων για τη χορήγηση αναρρωτικών αδειών στο πάσης φύ- 
σεως προσωπικό του Ιδρύματος, ως και εγγράφων που αφορούν σε πα¬ 
ραπομπή στην αρμόδια Υγειονομική Επιτροπή. 

8. Εγγράφων αναφερομένων στην προσέλευση και αποχώρηση του 
προσωπικού ως και στην Εποπτεία του Ιδρύματος σε εκτέλεση αποφά¬ 
σεων των αρμοδίων οργάνων του I δρύματος. 

9. Πληροφοριακών απαντήσεων σε αιτήσεις πολιτών και προσωπι¬ 
κού. 

10. Πράξεων περί χορήγησης επιδόματος, στηριζόμενο στο χρόνο 
υπηρεσίας, στο πάσης φύσεως προσωπικό του Ιδρύματος. 


11. Πράξεων για τη χορήγηση μισθολογικών κλιμακίων στο Διοικη¬ 
τικό Προσωπικό και στο ΕΔΤΠ. 

12. Εγγράφων προς το Ι.Κ.Α. για τη γνωστοποίηση των ημερών 
απουσίας των επί συμβάσει υπαλλήλων, με τη χορήγηση σ’ αυτούς 
αναρρωτικής άδειας και κάθε σχετικό με το θέμα αυτό έγγραφο. 

13. Εγγράφων προς τις Υπηρεσίες του Ιδρύματος επί θεμάτων της 
αρμοδιότητας του Τμήματος Προσωπικού. 

14. Βεβαιώσεων ή πιστοποιητικών για το πάσης φύσεως προσωπικό 
του Ιδρύματος. 

15. Την έκδοση και θεώρηση βιβλιαρίων νοσηλείας του πάσης φύ¬ 
σεως προσωπικού του Ιδρύματος. 

16. Την βεβαίωση του γνησίου των υπογραφών του Προσωπικού του 
Ιδρύματος ως και την επικύρωση των αντιγράφων παντός εγγράφου 
των Υπηρεσιών που προορίζονται για την ημεδαπή, εφόσον η αρμοδιό¬ 
τητα αυτή δεν ανήκει σε άλλη υπηρεσία. Ειδικά για τα πιστοποιητικά 
συμμετοχής σε εξετάσεις φοιτητών, το γνήσιο της υπογραφής των εξε¬ 
ταστών θα βεβαιώνεται απο τους Γραμματείς των Τμημάτων όπου 
ανήκουν ή τους νόμιμους αναπληρωτές τους. 

17. Επικύρωση των αντιγράφων αδιαβαθμήτων εγγράφων από τους 
ατομικούς φακέλους των μελών του προσωπικού του Ιδρύματος, 

18. Αποδείξεις παραλαβής κάθε είδους δικογράφων... 

γ) Στον Προϊστάμενο Πρυτανείας και Συγκλήτου. 

Επικύρωση αποσπασμάτων πρακτικών του. Πρυτανικού Συμβου¬ 
λίου. 

δ) Στον Προϊστάμενο του Τμήματος Επιμελητείας: 

1. Εγγράφων προς τους Δημόσιους Οργανισμούς και Υπουργεία για 
οικονομικά θέματα αρμοδιότητας του Τμήματος Επιμελητείας, σε εκτέ¬ 
λεση αποφάσεων των αρμοδίων οργάνων του Ιδρύματος. 

2. Εντολών ανοίγματος ενεγγύων πιστώσεων στην Τράπεζα της Ελ¬ 
λάδος με όλα τα απαραίτητα δικαιολσγητικά δηλ. αιτήσεις εγκρίσεως 
για τη χορήγηση άδειας εισαγωγής, ως και κάθε έγγραφο που έχει 
σχέση με την εισαγωγή ή εξαγωγή οργάνων και λοιπών ειδών του Ιδρύ¬ 
ματος, συμβάσεις προμηθειών με προμηθευτές κ.λ.π. 

3. Εγγράφων στην Τράπεζα της Ελλάδος για την πληρωμή προμή¬ 
θειας ως και για παράταση πιστώσεων. 

4. Εγγράφων προς τα Εμπορικά και Βιομηχανικά Επιμελητήρια 
σχετικά με τη θεώρηση προτιμολογίων. 

5. Εγγράφων προς τα Τελωνεία και προς εκτελωνιστές σχετικά με 
τον εκτελωνισμό υλικών που η προμήθειά τους έχει εγκριθεί από τα αρ¬ 
μόδια όργανα του Ιδρύματος. 

6. Εγγράφων προς το Υπουργείο Παιδείας ή άλλη αρμόδια υπηρεσία 
για τη χορήγηση βεβαίωσης περί εγχωρίου ή μη κατασκευής οργάνων 
για τις ανάγκες του Ιδρύματος. 

7. Εγγράφων προς το Υπουργείο Παιδείας για χρηματοδότηση των 
έργων εξοπλισμού των Τμημάτων και λοιπών μονάδων εκ του Προϋπο¬ 
λογισμού Δημοσίων Επενδύσεων, μέσα στα πλαίσια των εγκεκριμένων 
πιστώσεων. 

8. Εγγράφων προς αναδόχους προμηθευτές του Ιδρύματος με τα 
οποία ανακοινώνονται η κατοχύρωση των μειοδοτικών διαγωνισμών, 
αποφάσεις των αρμοδίων οργάνων, ως και κάθε θέμα σχετικό με τις 
προμήθειες αναλωσίμων και μη υλικών. 

9. Εγγράφων αποστολής εγγυητικών επιστολών των οποίων έληξε η 
ισχύς. 

10. Εγγράφων αποστολής δικαιολογητικών διαγωνισμών σε δι¬ 
καιούχους προμηθειών στους οποίους δεν κατακυρώθηκε η προμήθεια 
ειδών. 

11. Εγγράφων αποστολής συμφωνητικών σε προμηθευτές του Ιδρύ¬ 
ματος για την προμήθεια υλικών ως και υπογραφή κάθε σχετικής με το 
θέμα αλληλογραφίας. 

12. Αποφάσεων για την έκδοση χρηματικών ενταλμάτων πληρωμής 
και προπληρωμής για τις οποίες έχει αναληφθεί η υποχρέωση και έχει 
αναγνωρισθεί η σχετική δαπάνη από τα αρμόδια όργανα του Ιδρύματος. 

13. Εγγράφων προς τις υπηρεσίες και τα Τμήματα του Ιδρύματος 
επί θεμάτων αρμοδιότητας του Τμήματος Επιμελητείας. 

14. Εγγράφων προς τις υπηρεσίες και τα Τμήματα, Τομείς κ.λπ. του 
Ιδρύματος με τα οποία ανακοινούνται αποφάσεις των οργάνων του Ιδρύ¬ 
ματος σχετικά με θέματα οικονομικά αρμοδιότητας του τμήματος Επι¬ 
μελητείας και κοινοποιούνται εγκύκλιοι σχετικές με τα ανωτέρω θέ¬ 
ματα. 

15. Την επικύρωση (αντιγράφων κάθε εγγράφου που κατατίθενται 
στο Τμήμα Επιμελητείας. 

ε) Στον Προϊστάμενο του Τμήματος Λογιστηρίου. 



9001 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Εγγράφων προς τους Δημόσιους Οργανισμούς και Υπουργεία για 
οικονομικά θέματα του Ιδρύματος αρμοδιότητας του Τμήματος Λογι¬ 
στηρίου σε εκτέλεση αποφάσεων των αρμοδίων οργάνων του Ιδρύματος. 

2. Εγγράφων προς τις Δ.Ο.Υ. σχετικά με την πληρωμή μισθοδοτι- 
κών καταστάσεων. 

3. Εγγράφων προς το Υπουργείο Παιδείας για χρηματοδότηση εκ 
του Τακτικού Προϋπολογισμού μέσα στα πλαίσια των εγκεκριμένων πι¬ 
στώσεων. 

4. Την εκκαθάριση, εντολή πληρωμής μέσω χρηματικών ενταλμά¬ 
των πληρωμής ή προπληρωμής και πληρωμή δαπανών, βάσει των 
αποφάσεων των αρμοδίων οργάνων του Ιδρύματος, ως και την υπο¬ 
γραφή εγγράφων με τα οποία αποστέλλονται προς θεώρηση στον Επί¬ 
τροπο του Ελεγκτικού Συνεδρίου, χρηματικά εντάλματα, καθώς και την 
υπογραφή της σχετικής με το θέμα αυτό αλληλογραφίας. 

5. Καταθέσεων στο όνομα του Ε.Μ.Π., εντολών που λαμβάνονται 
από τις Δ.Ο.Υ. και τις Τράπεζες και οι οποίες προέρχονται από εντάλ¬ 
ματα πληρωμών Υπουργείων. 

6. Επιταγών μέχρι ύψους ποσού 500.000 δρχ. Άνω του ποσού αυ¬ 
τού συνυπογράφει ο Αντιπρύτανης Οικονομικού Προγραμματισμού και 
σε περίπτωση απουσίας του εν λόγω Αντιπρύτανη, συνυπογράφει ο 
Αντιπρύτανης Ακαδημαϊκών Υποθέσεων και τούτου απόντος ο Πρύτα¬ 
νης ή ο Προϊστάμενος Γραμματείας. 

7. Καταστάσεις κρατήσεων προς την Τράπεζα Ελλάδος. 

8. Εγγράφων προς τις Υπηρεσίες και τα Τμήματα του Ιδρύματος επί 
θεμάτων αρμοδιότητας του Τμήματος Λογιστηρίου. 

9. Εγγράφων προς τις Υπηρεσίες, τα Τμήματα, Τομείς κ.λπ. του 
Ιδρύματος με τα οποία ανακοινούνται αποφάσεις των οργάνων του Ιδρύ¬ 
ματος σχετικά με θέματα αρμοδιότητας του Τμήματος Λογιστηρίου και 
κοινοποιούνται εγκύκλιοι σχετικές με τα ανωτέρω θέματα. 

10. Βεβαιώσεων επί των καταστάσεων οδοιπορικών εξόδων. 

11. Βεβαιώσεων αποδοχών εν γένει του προσωπικού, ως και βεβαι¬ 
ώσεων αποδοχών περί αμοιβών του προσωπικού για την υποβολή τους 
στην Οικονομική Εφορία ή άλλη Υπηρεσία. 

12. Την επικύρωση αντιγράφων κάθε εγγράφου που κατατίθεται στο 
Τμήμα Λογιστηρίου, 

ζ) Στον Προϊστάμενο της Τεχνικής Υπηρεσίας: 

1. Εγγράφων προς τους αναδόχους έργων, μελετών και εργασιών 
συντήρησης μετά την κατακύρωση των οικείων διαγωνισμών από τα 
αρμόδια όργανα, με τα οποία κοινοποιούνται οι αποφάσεις της Προϊστά¬ 
μενης Αρχής, εγκρίσεις Πρωτοκόλλων κ.λπ. 

2. Εγγράφων με τα οποία κοινοποιούνται προς τους αναδειχθέντες 
μελετητές αποφάσεις της Προϊσταμένης Αρχής περί εγκρίσεων, μελε¬ 
τών κ.λπ. 

3. Εγγράφων προς το Υπουργείο Παιδείας για τη χρηματοδότηση 
από τον Προϋπολογισμό Δημοσίων Επενδύσεων των εγκεκριμένων 
κτηριακών έργων και μελετών μέσα στα πλαίσια των εγκεκριμένων πι¬ 
στώσεων. 

4. Εγγράφων προς Δημόσιους Οργανισμούς ως π.χ. ΟΤΕ, ΔΕΗ, Ορ¬ 
γανισμούς Τοπικής Αυτοδιοίκησης για τρέχοντα θέματα με τα οποία 
δεν δεσμεύεται σε οτιδήποτε το ΕΜΠ. 

5. Πράξεων περί συγκρότησης επιτροπών από Τεχνικούς Υπαλλή¬ 
λους για παρακολούθηση ή εκτίμηση ή παραλαβή έργων. 

6. Πράξεων για την έγκριση μελετών έργων επισκευής και συντήρη¬ 
σης ως και νέων έργων για τα οποία προϋπολογίζεται δαπάνη μέχρι πο¬ 
σού 1.500.000 δρχ., υπό τον όρο ότι περιλαμβάνεται στο εγκεκριμένο 
πρόγραμμα εκτέλεσης έργων και έχει διατεθεί η σχετική δαπάνη. 

7. Βεβαιώσεων ή πιστοποιητικών εμπειρίας. 

8. Πράξεων κατακύρωσης μειοδοτικών διαγωνισμών έργων προϋ¬ 
πολογισμού μελέτης μέχρι του, δι' υπουργικής απόφασης καθοριζομέ- 
νου ορίου, εντός του οποίου επιτρέπεται η διενέργεια πρόχειρου μειοδο¬ 
τικού διαγωνισμού, εφόσον η αρμοδιότητα αυτή δεν έχει μεταβιβαστεί 
σε άλλο όργανο. Πέραν τούτου και μέχρι του ορίου εντός του οποίου γί¬ 
νονται δεκτοί με προφορική δημοπρασία εργολήπτες - εμπειρογνώμο¬ 
νες, οι πράξεις κατακύρωσης υπογράφονται από τον Προϊστάμενο 
Γ ραμματείας. 

στί) Στον Προϊστάμενο του Γ ραφείου Εκτελέσεως Έργων της Τεχνι¬ 
κής Υπηρεσίας: 

Όλης της σχετικής αλληλογραφίας και πράξεων αρμοδιότητας κατά 


νόμο της Διευθύνουσας τα Έργα Υπηρεσίας. 

στ2) Στον Προϊστάμενο του Γ ραφείου Μελετών της Τ εχνικής Υπηρε- 
σίας: 

Όλης της σχετικής αλληλογραφίας και πράξεων αρμοδιότητας κατά 
νόμο της Διευθύνουσας τα Έργα Υπηρεσίας. 

ζ) Στον Προϊστάμενο του Τμήματος Σχολών: 

1. Των κοινοποιήσεων στα Τμήματα εγγράφων τρεχούσης φύσεως. 

2. Των πληροφοριακών εγγράφων και εγγράφων διεκπεραίωσης 
φοιτητικών θεμάτων για τα οποία υπάρχουν αποφάσεις των αρμοδίων 
οργάνων του Ιδρύματος. 

3. Εγγράφων που αφορούν εγγραφές, μετεγγραφές και γενικά τη 
σπουδαστική κατάσταση των φοιτητών. 

4. Εγγράφων που αφορούν χορήγηση στατιστικών στοιχείων για 
τους φοιτητές προς τις Δημόσιες Υπηρεσίες. 

5. Απαντήσεων σε παράπονα φοιτητών σχετικά με ζητήματα για τα 
οποία έχουν αποφασίσει τα αρμόδια όργανα του Ιδρύματος. 

6. Εσωτερική (αλληλογραφία για θέματα Υ.Δ. 

η) Στους Γραμματείας των Τμημάτων 

1. Την κοινοποίηση προς τα μέλη του τμήματος εγγράφων τρεχού¬ 
σης φύσεως, εγκυκλίων κ.λπ. 

2. Την προσυπογραφή μετά του Πρύτανη και του Προέδρου του τμή¬ 
ματος των πρωτοτύπων πτυχίων. 

3. Την υπογραφή των πάσης φύσεως πιστοποιητικών, αντιγράφων, 
πτυχίων, διδακτορικών διπλωμάτων, πλην των προοριζομένων για το 
εξωτερικό τα οποία υπογράφει ο Πρόεδρος ως και την επικύρωση των 
παραπάνω τίτλων. 

4. Την υπογραφή πληροφοριακών εγγράφων και εγγράφων διεκπε¬ 
ραίωσης φοιτητικών θεμάτων σε εκτέλεση αποφάσεων των αρμοδίων 
οργάνων του τμήματος, εφόσον αυτά απευθύνονται στις υπηρεσίες του 
Ιδρύματος. 

θ) Στον Προϊστάμενο του Τμήματος Σπουδαστικής Μέριμνας 

Έγγραφα διεκπεραίωσης θεμάτων της αρμοδιότητας του τμήματος 
για τα οποία υπάρχουν αποφάσεις των αρμοδίων οργάνων του Ιδρύμα¬ 
τος. 

Άρθρο 2 

1. Ο Πρύτανης ή ο νόμιμος αναπληρωτής του δικαιούται να ζητεί να 
υπογράφει ο ίδιος κατά την κρίση του, οιοδήποτε εκ των αναφερομένων 
στο προηγούμενο άρθρο πράξεων ή εγγράφων, ή με εντολή αυτού ο 
Προϊστάμενος Γραμματείας για τις περιπτώσεις β, γ, δ. ε. 

2. Σε περίπτωση κωλύματος ή απουσίας των ανωτέρω Προϊσταμέ¬ 
νων των Υπηρεσιών ή των Γραμματέων Τμημάτων οι αρμοδιότητες 
ασκούνται από τους κατά νόμο αναπληρωτές τους. 

3. Σε κάθε έγγραφο που υπογράφεται σύμφωνα με την παρούσα από¬ 
φαση πρέπει να αναγράφονται πριν από την ιδιότητα και την υπογραφή 
του υπογράφοντος οι λέξεις «Με εντολή του Πρύτανη». 

Η παρούσα απόφαση ισχύει από τη δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Νοεμβρίου 1991 
Ο Πρύτανης 

ΝΙΚΟΛΑΟΣ - ΧΡΗΣΤΟΣ ΜΑΡΚΑΤΟΣ 

—-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στην ΔΙΛΑΠ/Γ/3370/45793/10.10.91 Υπουργική απόφαση 
που δημοσιεύθηκε στο ΦΕΚ 883/τ.Β'/30.10.91. περί χαρακτηρισμού 
ως έργου τέχνης του κτιρίου στην οδό Στεφάνου Δραγούμη 4 στο Μα¬ 
ρούσι, γίνεται διόρθωση στα ονόματα των δύο ιδιοκτητριών, από τα 
εσφαλμένα «Στυλιανής και Θεοδώρα Σπ. Μονοκρούσου» στα ορθά «Θεο¬ 
δοσίας - Αναστασία Σπ. Μονοκρούσου» και «Στυλιανή - Αικατερίνη Σπ. 
Μονοκρούσου». 

(Από το Υπουργείο Πολιτισμού) 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


/ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 


Καηοδιστρΐου 34 
104 32 

22.3211 ΥΡΕΤ ΟΒ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00’ έως 13.30' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καηοδιστρΐου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 
Από 25 : σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» » 

» 

Β' 

» 

19.000 

Υ) 

» » 

» 

Γ' 

» 

6.000 

δ) 

» » 

» 

Δ' 

» 

18.000 

ε) 

» » 

» 

Αναπτυξιακών Πράξεων 

» 

12.000 

στ) 

» » 

» 

Ν.Π.Δ.Δ. 

» 

6.000 

ζ) 

» » 

» 

ΠΑΡΑΡΤΗΜΑ 

» 

3.000 

η) 

» » 

» 

Δελτ. Εμπ.& Βιομ. Ιδ. 

» 

6.000 

θ) 

» » 

» 

Αν. Ειδικού Δικαστηρίου 

» 

1.500 

0 

» » 

» 

Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















